นยอร์เดอร์

ในเทวตำนานนอร์ส นยอร์เดอร์ (Njörðr) คือเทพผู้ทรงอำนาจและเป็นประมุขสูงสุดของเทพวงศ์วานีร์ (Vanir) และทรงเป็นผู้ปกครองวานาเฮย์เมอร์ (Vanaheimr) ตำนานกล่าวเพียงว่านยอร์เดอร์ถูกรังสรรค์หรือถือกำเนิดในดินแดนวานาเฮย์เมอร์โดยปัญญานุภาพ พระองค์จึงถูกนับว่าเป็นหนึ่งในสิ่งมีชีวิตบรรพกาลของวงศ์วานีร์ เปรียบเสมือนปฐมวงศ์ที่เกิดมาจากมวลสารของธรรมชาติโดยตรงเช่นเดียวกับอีเมียร์ (Ymir)

ภายหลังสงครามระหว่างเทพวงศ์แอซีร์และเทพวงศ์วานีร์ พระองค์ยอมเดินทางไปอยู่อาสการ์เดอร์ (Ásgarðr) ในฐานะหลักประกันแห่งสันติภาพร่วมกับสองพระบุตรคือ พระโอรสเฟร็วเยอร์ (Freyr) และพระธิดาเฟร็วยา (Freyja)The Poetic Edda: Vafþrúðnismál การย้ายที่พำนักของนยอร์เดอร์มีความหมายเชิงยุทธศาสตร์ เพราะเป็นการนำเอาอำนาจในการดลบันดาลความอุดมสมบูรณ์ของพืชพรรณสัตว์น้ำรวมเข้ากับอำนาจการปกครองของโอดินน์

ต่อมา นยอร์เดอร์สมรสใหม่กับสกาดี (Skaði) บุตรีของยักษ์ซยาซี (Þjazi) นางสกาดีได้รับสิทธิ์ในการเลือกคู่ครองจากทวยเทพเพื่อชดเชยการที่บิดาถูกทวยเทพรุมสังหาร แต่มีเงื่อนไขว่านางต้องเลือกจากการมองเห็นเพียงแค่เท้าของอีกฝ่าย นางเลือกเท้าที่ดูสะอาดและงดงามที่สุดด้วยหลงคิดว่าเป็นของเทพรูปงามอย่างบัลเดอร์ (Baldr) แต่แท้จริงกลับเป็นเท้าของนเยอร์เดอร์ที่ถูกขัดด้วยคลื่นทะเลอยู่เสมอ 

ภายหลังแต่งงาน ทั้งคู่ตกลงกันว่าจะสลับกันไปอยู่ที่บ้านอีกฝ่าย ฝ่ายละเก้าคืน บ้านฝ่ายชายคือวิมานชายทะเลอย่างโนอาตูน (Nóatún)Sturluson, Snorri. Prose Edda: Gylfaginning บ้านฝ่ายหญิงคือดินแดนภูเขาหิมะอย่างธรึมเฮย์เมอร์ (Thrymheimr) แต่ชีวิตคู่กลับไม่ราบรื่น เนื่องจากนเยอร์เดอร์ไม่อาจทนเสียงหอนของหมาป่าภูเขาหิมะ และสกาดีก็ไม่อาจทนเสียงนกนางนวลทะเล ท้ายที่สุด ทั้งสองก็ตัดสินใจแยกทางกัน

อ้างอิง

หมวดหมู่:ประมวลเรื่องปรัมปรานอร์ส